Jigme Khesar Namgyel Wangchuck

Jigme Khesar Namgyel Wangchuck (dzongkha: ; født 21. februar 1980 i Katmandu i Nepal) er den femte Druk Gyalpo (dragekongen) i Bhutan, etter at den nåværende statsskikken ble innført av hans tippoldefar i 1907. Han overtok tronen etter sin far 15. desember 2006, to år tidligere enn opprinnelig varslet. En stor kroningsseremoni fant sted 6. november 2008.

Liv og virke
 Bakgrunn 
Namgyal er eldste sønn av ekskongen Jigme Singye Wangchuck og hans tredje kone, Ashi Tshering Yangdön.Bhutan's Royal Family Han har to yngre helsøsken, og fire halvsøstre og tre halvbrødre som er barn av farens tre andre koner. 

Kongen har studert ved Cushing Academy og ved Wheaton College i Massachusetts før han avla sin eksamen ved Magdalen College ved University of Oxford. Han studerte ved the Foreign Service Program og har en mastergrad i statsvitenskap.His Royal Highness Crown Prince Dasho Jigme Khesar Namgyal Wangchuck Som kronprins reiste han mye i utlandet, og representerte sitt land, og han deltok i arbeidet i flere kulturelle, sosiale og økonomiske organisasjoner. 

Som kronprins deltok Namgyal i 60-årsjubileet for Thailands kong Bhumibol i juni 2006. Jubileet samlet kongelige fra 25 land, og «Prince Jigme», som han ble kalt i mediene, var med sine 26 år den yngste av gjestene. Thailandske medier både fanget opp og dyrket fram en bølge av kvinnelige fans. Avisene omtalte ham snart som «Prince Charming», og bragte daglige saker om prinsen, om landet Bhutan og om turisme i landet i flere uker etter besøket.The New Paper:  "Red hot Prince Charming" , June 21, 2006. Da han i november 2006 vendte tilbake til Thailand i forbindelse med en botanisk utstilling mottok han en æresdoktorgrad fra  Rangsituniversitetet i Bangkok.

Den forrige kongen, Jigme Singye Wangchuck, kunngjorde opprinnelig i desember 2005 at han ville abdisere i 2008, og overlate tronen til sin sønn, kronprinsen. Han sa samtidig at arbeidet med å overføre ansvar og oppgaver ville bli en løpende prosess.BBC, "Bhutan king announces abdication", 18. Desember, 2005 Ett år senere kunngjorde kongen sin umiddelbare abdikasjon.

Konge
Han overtok tronen etter sin far 15. desember 2006, to år tidligere enn opprinnelig varslet. En stor kroningsseremoni fant sted 6. november 2008.

Namgyal giftet seg i 2011 med Jetsun Pema.bhutan.gov.bt, 20.5.2011 «Royal wedding announced» Den 5. februar 2016 fikk paret en sønn.

 Referanser 

 Eksterne lenker 
 The Chhoetse Penlop's Enthronement
 The King of Bhutan's historic 2005 National day address
 bhutannewsonline.com «More Royal Family Background»


Kategori:Bhutanske monarker
Kategori:Regjerende monarker
Kategori:Personer fra Katmandu
Kategori:Fødsler i 1980